OzLabs/hebrew-wiki-articles huggingface dataset:
דושפולור

דושפולור (טובאנית: дошпулуур, [dɔʃpuˈluːr], רוסית: [dəʃpʊluːr]) הוא סוג של לאוטה, כלי מיתר, כלי פריטה, שמקורו ברפובליקה הטובאנית. הוא בעל צוואר ארוך, על פי רוב עשוי מעץ אורן או לגש. לוח האצבעות לא שריגים כלל, מה שגורם לו לדמות או להזכיר את הנגוני והגוימברי מצפון אפריקה. ברוב הכלים, את קצה הצוואר מעל תיבת היתדות<ref></ref>, מקשט גילוף עץ בדמות ראש סוס. הכלי משמש בעיקר ככלי ליווי לביצועי יחיד של שירת גרון.

== עיצוב ומבנה ==
את הדושפולור ניתן למצוא במספר גרסאות: באופן מסורתי יש לכלי שני מיתרים בלבד, אך קיימות גרסאות עם שלושה ואפילו ארבעה מיתרים. המיתרים מחוברים לתחתית ארגז התהודה על ידי קרס או וו עשוי עץ, מעל לגשר עץ רופף, המונח בין המיתרים וחזית תיבת התהודה, ואל מפתחות הכוונון תיבת הכוונון.

בגרסה הנפוצה תיבת תהודה עשויה כולה עץ בצורת טרפז. גרסה נוספת, עשויה עם באותו מבנה גוף טרפזי, אבל תיבת התהודה כולה מכוסה בעור עזים או נחש וללא קישוטים כלל. קיימת גם גרסה בעלת תיבת תהודה עגולה<ref></ref> בדומה לבנג'ו. גם בגרסה זו תיבת התהודה מכוסה בעור עזים משני צידיה<ref></ref>.

מרת דמדין<ref></ref> תכנן ויצר גם דושפולור כפול צוואר, במיוחד עבור אנסמבל אלאש<ref></ref> לביצוע השיר Oitulaash' <ref></ref>'Xeveri. כול אחת משתי מערכת המיתרים בכלי זה, מכוונת למפתח אחר, כך שהנגן יכול לעבור ביניהן במהירות, בהתאם למִתְוֶה השיר אותו הוא מלווה.

דושפולור שיוצר בידי דאמדין מאראט
== כיוונן ==
על הדושפולור מנגנים בפריטה או מריטת המיתרים (צביטה בין אצבע לאגודל תוך משיכה במאונך לפני תיבת התהודה) באמצעות אגודל ואצבע או מפרט.

למרות יתדות הכוונון הארוכות, שאף הן עשוית מעץ ומעטרות את תיבת הכוונון, את הדושפולור מכוונים באמצעות מכווני גיטרה חדישים. את שני המיתרים נהוג לכוון במרווח של חמישית מושלמת זה מזה. כאשר קיים גם מיתר שלישי, הוא מכוון לשמינית ויוצר בכך בדרך כלל את האוקטבה. לפעמים מכוונים את שני המיתרים בהפרש רביעית מושלמת.

בגרסת הדושפולור בעל ארבעה מיתרים, המיתר הנוסף מכפיל את החמישית אבל באוקטבה אחת נמוכה יותר.

== גלריה ==
<gallery widths="160" heights="180" perrow="3">
קובץ:Саян Бапа.JPG|סייאן באפה, חבר בהרכב "הואון-הור-טו" מטובה, מנגן על דושפולור מכוסה עור נחש
קובץ:Alash-2013-Nov5-Boston.jpg|אנסמבל אלאש<ref></ref>, להקת מוזיקה טובאנית: (משמאל לימין) איאן שיריז'יק, בדי-דורז'ו אונדר, איאן-אול סם. בוסטון, מסצ'וסט, ארצות הברית. 5 בנובמבר 2013.
קובץ:Alash-5x5-300dpi.jpg|להקה מנגנת בדושפולור בבוסטון ארצות הברית במאי 2007
קובץ:Chirgilchin2007.jpg|צ'ירגילצ'ין מופיע בפסטיבל העממי של וויניפג בפארק בירדס היל, מניטובה, קנדה. במרכז, איגור קשקנדי אוחז בדושפולור עשוי עץ עם מכווני גיטרה
</gallery>

== כלי מיתר טובאניים נוספים ==
* צ'אנזי
* איגיל
* בייזנצ'י<ref></ref>
* טופשור

==קישורים חיצוניים==

== הערות שוליים ==

קטגוריה:כלי מיתר
קטגוריה:כלי פריטה
קטגוריה:כלים אותנטיים
דירפיס

דירפיס (ביוונית: Δίρφυς) הוא רכס הרים על האי אוויה. הנקודה הגבוהה ביותר היא 1743 מ' והיא נמצאת בחלק המרכזי של האי.

החלק העיקרי של ההר הוא אבן גיר ובחלקים אחרים קיימים פצלים. מרגלות ההר מכוסות בערמונים, אורנים ועצי דולב. 

בחורף פסגת ההר מכוסה בשלג.

במרגלות ההר ממוקם הכפר דירפיס, שלאחר רפורמה מקומית של בשנת 2011 אוחד ביחד עם כפר מסאפיה ליחידה מנהלית אחד.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:יוון: הרים
חוק איסור הכחשת השואה

חוק איסור הכחשת השואה, התשמ"ו-1986 אושר בכנסת האחת עשרה ב-8 ביולי 1986, וקובע עונש למי שמכחיש את פשעי הנאצים ועוזריהם או מפרסם דברי אהדה לפשעים אלה. החוק נחקק ביוזמת חבר הכנסת אלעזר גרנות, ולא עבר שינוי כלשהו מאז שאושר.

== עיקרי החוק ==
החוק קובע עונש מאסר חמש שנים למי ש"מפרסם, בכתב או בעל פה, דברים המכחישים את המעשים שבוצעו בתקופת השלטון הנאצי ושהם פשעים כלפי העם היהודי או פשעים כלפי האנושות, או ממעיטים את ממדיהם, בכוונה להגן על מבצעי הפשעים הללו או להביע להם אהדה או הזדהות" (). סעיף זה נועד למנוע צורות שונות של הכחשת השואה כמו כפירה בהשמדת היהודים בידי הנאצים. על פי החוק, לטעון שממדי השואה היו קטנים מהידוע.

בנוסף קובע החוק עונש מאסר חמש שנים למי ש"מפרסם, בכתב או בעל פה, דברים של שבח, אהדה או הזדהות למעשים שנעשו בתקופת השלטון הנאצי ושהם פשעים כלפי העם היהודי או פשעים כלפי האנושות" ().

לעומת זאת נקבע בחוק כי פרסום דין וחשבון נכון והוגן על נושא הפשעים המתוארים בחוק הזה לא יראה כעבירה בתנאי שלא נעשה מתוך כוונה להביע אהדה או הזדהות עם מבצעי הפשעים (סעיף 4 בחוק).<ref></ref>

כתב אישום על עבירות לפי חוק זה יוגש רק בידי היועץ המשפטי לממשלה או בהסכמתו ().

עבירות לפי חוק זה נמנות עם הרשימה המצומצמת של עבירות שניתן להעמיד לדין בגינן בישראל, גם אם נעשו מחוץ לישראל ().

נכון לשנת 2023, מעולם לא הורשע אדם בעבירה על חוק זה.

== הצעה לתיקון החוק ב-2018 ==
בשנת 2018 נחקק בפולין חוק שקבע עונש של עד שלוש שנות מאסר, לאדם שייחס לפולנים אשמה, או אחריות משותפת באשמה, לפשעים נגד האנושות, ובתוך כך נגד העם היהודי, שבוצעו בזמן מלחמת העולם השנייה תחת הכיבוש הגרמני של פולין. החוק מחריג דברים שייאמרו או ייכתבו במסגרת מדעית או אמנותית. למרות עניין החרגת אחריות הפולנים, החוק הפולני אוסר על הכחשת השואה, ומגדיר עבירה זו כעבירה שדינה עד שלוש שנות מאסר.

בתגובה, הוגשה הצעה, על ידי קבוצה גדולה של חברי הכנסת, לתיקון חוק איסור הכחשת השואה, המדגישה שהחוק מתייחס לפשעים שנעשו על ידי הנאצים ועוזריהם – מדינות הציר וחלקים באוכלוסיית עמי אירופה בהם גם פולנים – והענקת הגנה משפטית בגין כל תביעה שתוגש נגד ניצולי השואה ואנשי חינוך שהטילו אחריות על מבצעי השואה. הצעת החוק גרמה להידרדרות ביחסי ישראל–פולין בשל העובדה שמטרתה הייתה להתנגד לחוק הפולני, ולא עברה את שלב הדיון המוקדם.

==חוקים מקבילים במדינות אחרות==
הכחשת השואה היא עבירה פלילית, שעונשה קנס ומאסר, גם בצרפת, בגרמניה, באוסטריה, בספרד ובבלגיה ואסורה בעקיפין במדינות נוספות.

== קישורים חיצוניים ==
* 
* 

== הערות שוליים ==

קטגוריה:הכחשת השואה
איסור הכחשת השואה
איסור הכחשת השואה
מעבר סופה

מעבר סופה היה מעבר גבול בסמוך לקיבוץ סופה, ששימש פלסטינים בדרכם לעבוד בישראל וכן להעברת סחורות לרצועת עזה. מעבר הגבול והבסיס הצבאי הסמוך אליו היו נתונים למספר התקפות פלסטיניות, והמעבר נסגר לסירוגין.

== היסטוריה ==

בינואר 2005 ולאחר שבמעבר קרני אירעה מתקפת טרור במעבר שבה נהרגו שישה אזרחים ישראליים ונפצעו שישה נוספים הוחלט לפתוח את מעבר סופה מחדש כדי להכניס סחורות לרצועה, בהם בין היתר עד 250 טון של מוצרים חלב, אורז, ביצים ועוד שמגיעים מרחבי מדינת ישראל<ref></ref>.

גם שנה לאחר מכן, בינואר 2006 הוחלט לא לעשות שימוש במעבר קרני ולהשתמש במעבר סופה כדי להעביר את כ-500 קלפיות פלסטיניות לרצועת עזה לקראת הבחירות הפרלמנטריות שנערכו באותו חודש.

ביולי 2007 התרחשה במעבר מהומה בעקבות כתב של ערוץ 10, שלומי אלדר שניסה להיכנס לרצועה דרך מעבר סופה על מנת לראיין נהגים פלסטינים. בעקבות ניסיון של אלדר החלו נהגים ישראלים ליידות אבנים לעבר אלדר וצוות החדשות שבא איתו ולאחר מכן החליטו בצה"ל לסגור את המעבר. לטענת גורמים בצבא, אלדר ניסה להיכנס לרצועה ללא אישור ובשל כך הוחלט לזמנו לחקירה.

בספטמבר 2007 הקים סגן שר הביטחון, מתן וילנאי ועדה שבחנה את המשך הפעלת המעברים בגבול רצועת עזה. בדיוני הוועדה עלתה האפשרות לסגור את מעבר סופה לאלתר ואכן חודש לאחר מכן נסגר המעבר ומעבר כרם שלום הפך לנקודת הכניסה היחידה לרצועה. אולם, חודש לאחר מכן, החליט וילנאי לפתוח את המעבר בשנית וזאת חרף התנגדות של גורמים בצה"ל, מאז המעבר נסגר ונפתח לסירוגין בעקבות אירועים ביטחוניים או מדיניים.

== הערות שוליים ==

קטגוריה:גבול ישראל – רצועת עזה
סופה
ריסון צווארי

שוטר חונק למוות את ג'ורג' פלויד
ריסון צווארי היא טכניקה המשמשת להגבלת תנועה של אדם על ידי הפעלת לחץ על הצוואר או קרוב לצוואר. נמצאת בשימוש, בין היתר, על ידי כוחות משטרה וצבא בישראל ובעולם. טכניקה זו אינה אמורה להביא לחנק של האדם הסביל, אך במקרים מסוימים הביאה לחנק ואף למוות. טכניקות הנועדות ליצור חנק דמי נקראות חניקה וישנן חניקות הבטוחות לשימוש משטרתי.

== תיאור ==
הרפורמה המשפטית, מרץ 2023|ממוזער]]
הריסון הצווארי מתבצע באמצעות שתי טכניקות עיקריות:
# הפעלת לחץ על הצוואר באמצעות הזרוע העליונה והאמה. ריסון צווארי פועל מכיוון שהוא מגביל את זרימת הדם אל המוח וממנו אל הלב. לאחר מספר שניות עלול האדם הסביל לאבד את הכרתו. עורקי הצוואר נדחסים כאשר האדם הפעיל מקיף את צווארו של הסביל באמצעות הזרוע העליונה (השריר הדו-ראשי) מלפנים ובאמצעות האמה מאחור. בשימוש "נכון" אין ללחוץ על קנה הנשימה כדי לא להביא לחנק של האדם הסביל. לאחר מספר שניות יש לשחרר את האחיזה כדי לחדש את זרימת הדם המלאה אל המוח.
# ברך-על-הצוואר: הפעלת לחץ על הצוואר באמצעות השענת הברך של האדם הפעיל (ובכך חלק ממשקל גופו) על צווארו של האדם הסביל. שוב, עורקי הצוואר נדחסים וזרימת הדם אל המוח מוגבלת. גם כאן, בשימוש "נכון" אין ללחוץ על קנה הנשימה כדי לא להביא לחנק של האדם הסביל.
מדריך איטלקי לקרב מגע מדגים ריסון צווארי

ב-25 במאי 2020 נרצח ג'ורג' פלויד במיניאפוליס שבארצות הברית כתוצאה משימוש בטכניקת ברך-על-הצוואר על ידי השוטר דרק שובין. הסערה שהתחוללה (מחאות ג'ורג' פלויד) גרמה לבחינה מחדש של הטכניקה. מאחר שפלויד היה כבול באזיקים בשעת מותו, לא נשקפה ממנו סכנה לשובין. אי לכך הועמד שובין לדין באשמת רצח והורשע. במסגרת הדיון הציבורי הועלתה אפשרות לפיה שוטרי מיניאפוליס למדו טכניקות של ריסון צווארי מגורמים ישראלים. משטרת ישראל הכחישה ידעה זאת. עם זאת ידוע שטכניקות של ריסון צווארי הן חלק מארגז הכלים של מדריכים ישראלים המפיצים תורות לחימה בעולם, דוגמת קרב מגע, גם לגורמים משטרתיים. כמו כן ישנן עדויות מצולמות רבות להפעלת ריסון צווארי על ידי כוחות הביטחון הישראליים בשטחי יהודה ושומרון.

בעקבות רצח ג'ורג' פלויד ומקרי מוות קודמים נערכה בדיקה מחודשת של השימוש בטכניקה זו במחלקות משטרה רבות בארצות הברית, וחודדו נוהלי השימוש בה. עם זאת היא עדיין מקובלת בשימוש בכ-500 מחלקות משטרה. במשטרת ישראל ממשיכים לראות בהצמדת ברך אל צווארו של חשוד הפעלת כוח סביר. במרבית מדינות אירופה נאסר על שוטרים להשתמש בסוגים השונים של ריסון צווארי, המכונים לעיתים גם אחיזת חנק. גרמניה מאפשרת לשוטרים להשתמש רק בגרסה קצרה שלו, שבה מופעל כוח באופן זמני על הראש (ולא על הצוואר) כדי לרסן אדם. בלגיה אוסרת על המשטרה להישען לחלוטין על חשוד ולו באופן זמני.
חייל ישראלי מפעיל ריסון צווארי על מפגין פלסטיני (אזור טולכרם)

== ראו גם ==
* אלימות משטרתית בארצות הברית

== לקריאה נוספת ==
<div class="mw-content-ltr">
* Day, P. - What evidence exists about the safety of physical restraint when used by law enforcement and medical staff to control individuals with acute behavioural disturbance? NZHTA Tech Brief Series 2002; New zealand, 1(3)
* Nichols, Larry (1995). Law Enforcement Patrol Operations: Police Systems and Practices. McCutchan Publishing Corporation
</div>

== קישורים חיצוניים ==
* https://www.kare11.com/article/news/local/george-floyd/minneapolis-police-training-materials-show-knee-to-neck-restraint-similar-to-used-on-george-floyd/89-9f002e3f-972a-4410-86cb-50a1237fc496

== הערות שוליים ==

קטגוריה:ראש-צוואר
אצילית היערה

אֲצִילִית היערה או לשעבר נימפית היערה (שם מדעי: Limenitis reducta) הוא מין של פרפר ממשפחת הנימפיתיים, הנפוץ באזור הפלארקטי מדרום אירופה ועד איראן כולל בישראל בה הוא נפוץ בחבל ההררי הים התיכוני בחודשים אפריל עד אוקטובר.

== תיאור ==
זהו פרפר טריטוריאלי שאינו נפוץ. מוטת כנפיו כ-50 מילימטרים. הנקבה מטילה את הביצים על צמח היערה. הביצה עגולה ובעלת זיפים המעובים בקצה וצבעה צהבהב. צבעו של הזחל הבוקע אפור ואילו צבע ראשו שחור. בתחילת חייו הזחל שעיר ועם גדילתו צבעו הופך לירוק ועליו חמישה זוגות של קרניים בשרניות בעלות זיפים. כשהזחל מגיע לאורך 30 מילימטרים הוא מתגלם על היערה. בסתיו בונים הזחלים מחסה בתוך עלה מגולגל ועוברים דיאפאוזה עד האביב הבא. הגולם בצבע חום ועליו כעין גיבנת במרכז גבו. גודלו כ-20 מילימטרים ותקופתו כשבוע עד שבועיים. המין מקים מספר דורות בשנה.

== קישורים חיצוניים ==

== הערות שוליים ==

קטגוריה:טקסונים שתוארו בידי אוטו שטאודינגר
קטגוריה:נימפיתיים
קטגוריה:ארץ ישראל: פרפראים
קטגוריה:אירופה: חרקים
קטגוריה:בעלי חיים שתוארו ב-1901
רביעיית אבן

רביעיית אבן בזמן הופעה.
רביעיית אבן (באנגלית: Quatuor Ebene, בצרפתית: Quatuor Ébène) היא רביעיית מיתרים שמקורה מצרפת, ונחשבת לאחת מרביעיות המיתרים המצליחות והחשובות ביותר.<ref></ref>

== היסטוריה ==
רביעיית אבן הוקמה בשנת 1999 ב"קונסרבטוריון בולון-ביאנקור" שבצרפת. הרביעייה החלה לצבור פרסום רב לראשונה בשנת 2004, כאשר זכתה בפרס הראשון בקטגוריית רביעיית המיתרים בתחרות המוזיקה הבינלאומית ARD (אנ') ובעוד פרסים ותארים שונים. בשנה שלאחר מכן, זכתה הרביעייה בפרס בלמונט (אנ') מטעם "קרן פורברג-שניידר". בשנת 2006, הוציאה לאור רביעיית אבן את ההקלטה הראשונה שלה. זו הייתה הקלטה של שלוש רביעיות מיתרים מאת היידן, שזכתה לשבחי הביקורת. בשנת 2009, זכתה הרביעייה להכרה נוספת בזכות ביצוע ויצירת אלבום של אוסף רביעיות מיתרים מאת קלוד דביסי, מוריס ראוול, גבריאל פורה ומלחינים צרפתים אחרים. אותו אלבום זכה בקטגוריית הקלטת השנה בפרסי מוזיקה קלאסית של גרמופון (אנ'). בשנת 2010, זכתה הרביעייה בתואר ההרכב המוזיקלי של השנה מה-Victoires de la musiqu classique (אנ'). של ה-NPR הכליל את האלבום "Fiction" של רביעיית אבן לאחד מדירוג 50 האלבומים האהובים לשנת 2011, ותיאר אותו כמשופע ב"חלקות משי ועדינות גאלית".<ref></ref>

== סגנון מוזיקלי ==
הרביעייה ידועה בזכות הגיוון שלה בז'אנרים שונים של מוזיקה שהיא מבצעת, כמו מוזיקה קלאסית, מוזיקה מודרנית קלאסית (אנ') וג'אז. מעבר לרפרטואר הקלאסי שלה, הרביעייה הוציאה גם עיבודים של להיטי ביטלס קלאסיים.<ref></ref>

== דיסקוגרפיה ==
<div style="direction: ltr;">
* Haydn: Quatuors à Cordes (2006), Mirare
* Bartók: Quatuors Nos. 1-3 (2007), Mirare
* Debussy, Fauré & Ravel: String Quartets (2008), Erato
* Brahms: String Quartet No. 1; Piano Quintet (2008), Erato
* Fiction: Live at Folies Bergère (2011), Erato
* Mozart: Dissonances (2011), Erato
* Felix & Fanny Mendelssohn (2013), Erato
* Brazil (2014), Erato
* Menahem Pressler 90th Anniversary Concert: Live in Paris (2014), Erato
*Green: Mélodies sur des poèmes de Verlaine, with Philippe Jaroussky (countertenor) & Jérôme Ducros (piano)
* Schubert: Quintet and Lieder (2016), Erato
*Eternal Stories (2017), with Michel Portal (clarinet), Richard Héry (drums) & Xavier Tribolet (keyboards), Erato
* Beethoven: Complete String Quartets (2020), Erato
</div>

== קישורים חיצוניים ==
* 

== הערות שוליים ==

קטגוריה:רביעיות מיתרים
קטגוריה:להקות צרפתיות
האי וולני

שמורת הטבע באי וולני
חופמיים באי וולני
האי וולני (באנגלית: Walney Island או Isle of Walney) הוא אי מול חופה המערבי של אנגליה.

וולני הוא האי הגדול ביותר בקבוצת איי פרנס, הן באוכלוסייה והן בגודל, והוא האי האנגלי הגדול ביותר בים האירי.

אוכלוסיית האי מונה 10,651 איש (נכון לשנת 2011).

== אטימולוגיה ==
מקור שם האי ככל הנראה בנורדית עתיקה. הסיומת ey היא סיומת אופיינית לשמות איים. ייתכן כי השם Wal-Ney התפתח מהשם "Vogn-ey", שפירושו "האי של הקטלן".
שמורת הטבע באי וולני

שם קודם המיוחס לאי הוא "הוגנאי" (haugr - הר בנורדית עתיקה).

== שמורות טבע ==
בוולני שתי שמורות טבע מוכרזות.

===שמורת וולני הדרומית===
השמורה הוכרזה בידי קרן השימור של קומבריה בשנת 1963. השמורה מאכלסת פרטים רבים של חופמאים, בהם שחף צפוני ושחף ימי.

בשמורה מספר שבילים ונקודות תצפית.

===שמורת וולני הצפונית===
השמורה מורכבת מדיונות חול, כרי דשא וביצה מלוחה. בשמורה מספר מיני צמחים הנדירים באזור, ביניהם הלבורין ירוק פרחים, סחלב קורלרוט ושבטבט חורפי.

== קישורים חיצוניים ==

* [https://www.ilivehere.co.uk/statistics-walney-island-cumbria-40892.html נתונים סטטיסטיים של האי וולני]

== הערות שוליים ==

וולני
וולני
גלקסידי

גָלָקְסִידִי (ביוונית: Γαλαξίδι / Γαλαξείδι) היא עיירה באזור פוקיס במחוז מרכז יוון יוון.
העיירה בנויה לאורך מפרץ טבעי לחופו המערבי של מפרץ קורינתוס.
שטח העיר כ־120 קמ"ר, האוכלוסייה מונה כ־2,000 איש.

בעיירה יש מסורת לפיה בחודשים מרץ–אפריל מדי שנה, התושבים משליכים זה על זה קמח צבעוני כשפניהם צבועים שחור.
מבט פנורמי על העיר

קיימות עדויות על היישוב במקום עוד מתקופת יוון העתיקה ועד למאה ה-2. בסוף המאה ה-10 הוא נהרס על ידי כוחות האימפריה הבולגרית הראשונה ובמהלך המאה ה-11 פעם נוספת על ידי הנורמנים. בתקופת שלטון האימפריה העות'מאנית מספר תושבים היה קטן. בסוף המאה ה-18 באזור התפתח נמל חשוב בו עגנו ספינות סוחר רבות.

בשנת 1864 במנזר ליד העיר התגלה כרוניקה שנכתב בשנת 1703 בוא מתוארת היסטוריה של היישוב וערים נוספות באזור לרבות נפפקטוס. 

==קישורים חיצוניים==

== הערות שוליים ==
Hou toch van mij

"Hou toch van mij" (בעברית: "בבקשה תאהבי אותי") הוא סינגל שהוקלט על ידי הזמר הבלגי בוב בני. השיר ייצג את בלגיה באירוויזיון 1959. בני ייצג את בלגיה פעם נוספת באירוויזיון 1961, עם השיר "September, gouden roos".

== רקע ==
השיר נבחר על ידי ועדה מקצועית שהוקמה על ידי רשות השידור הבלגית. "Hou toch van mij" הוא שיר תחנונים לאהובתו של בני, תוך שהוא משווה את אהבתם לאוויר לנשימה.

== באירוויזיון ==
ב-11 במרץ 1959, השיר בוצע על ידי בני באירוויזיון. בני שובץ אחרון בסדר ההופעות, אחרי הממלכה המאוחדת. השיר זכה במקום השישי עם 9 נקודות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1959
קטגוריה:סינגלים מ-1959
קטגוריה:שירי אירוויזיון 1959
קטגוריה:שירי בלגיה באירוויזיון
קטגוריה:שירים בהולנדית
קטגוריה:שירי אהבה
Be Right Back

Be Right Back (בעברית: מיד אחזור) הוא המיני-אלבום השלישי של הזמרת-יוצרת האמריקאית ג'ורג'ה סמית'.<ref name=":0"></ref> המיני-אלבום יצא לאור ב-14 במאי 2021 על ידי חברת התקליטים FAMM.<ref name=":0" /> מתוך האלבום יצאו שלושה סינגלים.

== ביקורות ==
בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה".<ref></ref>

== רשימת רצועות ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|14 במאי 2021
|תקליטור • תקליט • הורדה דיגיטלית • סטרימינג
|FAMM
|<ref></ref><ref></ref><ref></ref>
|}

==קישורים חיצוניים==

== הערות שוליים ==

קטגוריה:מיני-אלבומים מ-2021
מתיה מאדסה

מתיה מאדסה (בארמנית: Մատթեոս Ուռհայեցի, Matteos Uṛhayetsi; נולד במחצית השנייה של המאה ה-11 – 1144) היה היסטוריון ארמני ב מהעיר אדסה.
== חייו ==
מתיה היה אב המנזר של "המנזר האדום", ליד העיירה קהרמאנמרש ואיש דת ב. בכתביו הוא מספר רבות על הנסיכות הארמנית קטנה שהקים האציל הארמני פילרטוס ברכמיוס, ששימש בעברו כגנרל בצבא הביזנטי. נסיכותו של ברכמיוס קמה ב-1078 אך לקראת מותו ב-1086 התפוררה למספר ישויות מקומיות. כתביו משמשים מקור אמין לתיאור מסע הצלב הראשון ועל ההיסטוריה של אזור הגבול בין האימפריה הביזנטית לאימפריה הסלג'וקית.

מתיה מאדסה מתואר במחקר המודרני כאדם בעל אמונה דתית חזקה ודיעות מוצקות באשר לכתבי הקודש ולעימותים של תקופתו בין נוצרים לכופרים – מוסלמים אך גם פלגים שונים בתוך הכנסייה הנוצרית. מעט מאוד ידוע על חייו, הוא נולד באסדה במחצית השנייה של המאה ה-11 והיה חבר בכנסייה האפוסטולית הארמנית. הוא היה מתנגד נחוש לכנסייה היוונית כמו גם לכנסייה הלטינית. הוא לא חוסך את שבט לשונו מהצלבנים ששבתקופת חייו שטפו את סוריה והקימו תוך קרבות מרים את נסיכות אנטיוכיה וממלכת ירושלים בהם הוא ראה ברברים כפויי טובה. מתיה מאדסה ראה ערב הכיבוש הצלבני של ארץ-ישראל בצלבנים כמי שבאו למלא את רצון האלוהים: "לשבור את כבלי הנוצרים, לפרוק מעל עיר-הקודש את עול הכופרים ולכבוש בכוח מיד המוסלמים את הקבר הנערץ שאסף לתוכו את האלוהים". שנים מספר מאוחר יותר הוא כתב כי האלוהים ראה צורך להתערב במישרין ולהזהיר את הפרנקים על שום שגירשו את הארמנים, את היוונים, את הסורים ואת הגיאורגים מן המנזרים. הוא נהרג, ככל הנראה כל הנראה במהלך המצור על אדסה (1144).

עבודתו של מתיו ידועה בשם כרוניקל (בארמנית: Ժամանակագրություն), שכנראה החל לכתוב בשנת 1113 והשלים לפני 1140, במקור נכתבה בניב של ארמנית ומתעדת את ההיסטוריה הארמנית על פני מאתיים שנה – מהמחצית השנייה של המאה העשיריתעד המחצית השנייה של המאה ה-12 ומתבססת, ככל הנראה, על ספרים קדומים יותר אותם קרא מתיה בהיותו איש דת ובעל גישה לספריות שהוחזקו במזרים ארמניים שונים.

הוא נותר המקור העיקרי היחיד למידע אודות האירועים הפוליטיים והכנסייתיים בתקופתו ובאזורו. הידע הספרותי וההיסטורי של מתיה היה מוגבל, וחלק מהנתונים הכרונולוגיים שלו שנויים במחלוקת על ידי חוקרים מודרניים.

==לקריאה נוספת==
* יהושע פראוור, תולדות ממלכת הצלבנים בארץ ישראל, א-ב, ירושלים: הוצאת מוסד ביאליק, 1963, 1973. - המחבר זכה בפרס ישראל; במהדורתו בצרפתית זכה הספר בפרס "האקדמיה הצרפתית".
* יהושע פראוור, הצלבנים - דיוקנה של חברה פיאודלית, ירושלים: מוסד ביאליק, 1975, 1985.
* Steven Runciman, A History of the Crusades, Cambridge university press, 1952 
* Christopher Tyerman. God's war: a new history of the Crusades, Harvard University Press, 2006

==הערות שוליים==

קטגוריה:אנשי דת ארמנים
קטגוריה:הכנסייה האפוסטולית הארמנית
קטגוריה:ילידי המאה ה-11
קטגוריה:נפטרים ב-1144
לירה ביזנטית (כלי נגינה)

מוזיאון הלאומי ברג'לו שבפירנצה]]
לירה ביזנטית או הלירה (ביוונית: λύρα, באנגלית: Byzantine lyra) היא כלי נגינה מימי הביניים שפותח באימפריה הביזנטית. בצורתה הפופולרית, הלירה הייתה כלי נגינה דמוי אגס עם שלושה עד חמישה מיתרים, שהוחזקו זקופים והפיקו צליל על ידי פריטה בעזרת האצבעות או הציפורניים. התיאור הידוע הראשון של הלירה, הוא על ידי חריטה מהתקופה הביזנטית, ששמורה במוזיאון הלאומי ברג'לו שבפירנצה. גרסאות שונות של הלירה הביזנטית עדיין קיימות בכל הארצות בהן הייתה האימפריה הביזנטית: יוון, כרתים, אלבניה, מונטנגרו, סרביה, בולגריה, צפון מקדוניה, קרואטיה, איטליה וארמניה.

== היסטוריה ==
כלי הנגינה שממנו התפתחה הלירה הביזנטית, הוא כלי הנגינה פנדורה . ההתייחסות הראשונה המתועדת בכתב ללירה הייתה במאה ה-9, על ידי הגאוגרף הפרסי אבן ח'ורדאדבה. בכתביו על כלי נגינה, הוא הזכיר את הלירה ככלי של הביזנטים יחד עם רבאב, הארדי גארדי, חמת חלילים, נבל פה וטרומבון.

הלירה עברה ונמכרה דרך נתיבי הסחר הביזנטיים שקשרו בין אירופה, אסיה ואפריקה. במאה ה-11, הלירה התפשטה ברחבי אירופה וכתוצאה מכך, כלי קשת אירופיים שונים כגון רבק וטלהרפה הושפעו ממנה. דוגמה בולטת היא לירה דה ברצ'יו האיטלקית מהמאה ה-15, שנחשבת על ידי רבים כאב טיפוס של הכינור המודרני בימנו.

== גלריה ==
<gallery>
קובץ:Lirica Dalmacija EMZ 300109.jpg
קובץ:Lira calabrese.JPG
קובץ:Creatn Lyre2.jpg
קובץ:Gdulka-bow copy.jpg
</gallery>

== ראו גם ==
* מוזיקת ימי הביניים

* לירה (כלי נגינה)

== קישורים חיצוניים ==

* [https://www.youtube.com/watch?v=SeCpwjCpvpw נגינה על לירה ביזנטית], באתר יוטיוב

== הערות שוליים ==

קטגוריה:כלים אותנטיים
קטגוריה:מוזיקה יוונית
קטגוריה:כלי קשת
רוברטאס פושקוס

רוברטאס פושקוס (בליטאית: Robertas Poškus; נולד ב-5 במאי 1979) הוא כדורגלן עבר ליטאי ומאמן כדורגל בהווה.

==קריירת מועדונים==
פושקוס התחיל את הקריירה שלו באטלאנטאס, בה שיחק עונה אחת וכעבור שנה חתם בקבוצת המילואים של המבורג ובסיום העונה חזר לקארדה קובנה, עמה זכה בגביע.

בינואר , פושקוס חתם בז'לגיריס וילנה, ממנה הושאל לווידזב לודז' בסיום העונה. בינואר , פושקוס חתם בפולוניה ורשה.

בשנת , פושקוס חתם בקריליה סובייטוב סמרה הרוסית, בה שיחק שלוש וחצי עונות. ברוסיה, פושקוס שיחק גם בזניט סנקט פטרבורג, דינמו מוסקבה ורוסטוב.

ב-19 בספטמבר 2008, פושקוס חתם בבני סכנין מליגת העל. ב-27 בספטמבר, פושקוס ערך את הופעת הבכורה שלו בקבוצה בהפסד 2–3 למכבי תל אביב, בו גם כבש את שער הבכורה שלו בקבוצה.

בינואר , פושקוס חזר לרוסיה וחתם באוראל.

בהמשך הקריירה, פושקוס שיחק באינטר באקו, סימורק זאקאטאלה, סיביר נובוסיבירסק וקלייפדוס גרניטס.

==קריירה בינלאומית==
ב-24 ביוני 1999, פושקוס ערך את הופעת הבכורה שלו בנבחרת ליטא, בניצחון 0–1 נגד . שבוע לאחר מכן, הבקיע צמד בתיקו 2-2 נגד .

לזכותו של פושקוס 8 שערים בנבחרת עם 48 הופעות, והוא מדורג שביעי בטבלת כובשי השערים המצטיינים בתולדות הנבחרת, ביחד עם 3 שחקנים נוספים.

==קריירת אימון==
בשנת , פושקוס הצטרף לקלייפדוס גרינטס כמאמן-שחקן.

ב-27 בפברואר 2016, פושקוס מונה למאמנה של לייטא יונאבה, ושימש בתפקיד זה עד סיום העונה.

ב-27 ביוני 2017, פושקוס מונה למאמנה של הקבוצה הצעירה של אמקאר פרם.

==תארים==
; קארדה
*הגביע הליטאי: 

; פולוניה ורשה
*הגביע הפולני: 

; אינטר באקו
*ליגת העל האזרית: 

; אישיים
*הכדורגלן הליטאי של השנה: 

==קישורים חיצוניים==

==הערות שוליים==

קטגוריה:כדורגלנים ליטאים
קטגוריה:חלוצי כדורגל ליטאים
קטגוריה:קלייפדה: כדורגלנים
קטגוריה:כדורגלני אטלאנטאס
קטגוריה:כדורגלני ז'לגיריס וילנה
קטגוריה:כדורגלני וידזב לודז'
קטגוריה:כדורגלני פולוניה ורשה
קטגוריה:כדורגלני קריליה סובייטוב סמרה
קטגוריה:כדורגלני זניט סנקט פטרבורג
קטגוריה:כדורגלני דינמו מוסקבה
קטגוריה:כדורגלני רוסטוב
קטגוריה:כדורגלני בני סכנין
קטגוריה:כדורגלני אורל
קטגוריה:כדורגלני שמאחי
קטגוריה:כדורגלני סימורק
קטגוריה:כדורגלני סיביר נובוסיבירסק
קטגוריה:כדורגלני נבחרת ליטא
קטגוריה:כדורגלנים זרים בישראל
קטגוריה:ספורטאים ליטאים בפולין
קטגוריה:ספורטאים ליטאים ברוסיה
קטגוריה:ספורטאים ליטאים בישראל
קטגוריה:ספורטאים ליטאים באזרבייג'ן
קטגוריה:מאמני כדורגל ליטאים
קטגוריה:ליטאים שנולדו ב-1979
בית הכנסת צמח צדק (צפת)

250x250 פיקסלים
בית הכנסת צמח צדק הוא בית כנסת של חסידות חב"ד ב. בית הכנסת נבנה בסביבות ה'תרכ"ד והוא מבתי הכנסת הקדומים הקיימים ברובע היהודי העתיק בצפת.

==היסטוריה==
בשנת תרכ"ד נפטר ר' ישעיה הורביץ, שהיה נשוי לבילא, בתה של דבורה, אחות הצמח צדק (רק מצד אביו, רבי שלום שכנא, שנישא בשנית לרבקה בת רבי אהרן הגדול מקרלין, ואחיינית זו הייתה בתם). לבני הזוג נולדו חמישה ילדים. לאחר פטירת בעלה עברה לגור בבית דודה הצמח צדק. זמן קצר אחרי זה שלח אותה הצמח צדק לצפת, ורבי אהרן מקרלין ורבי אהרן טברסקי קיבלו על עצמם לממן אותה בצפת.

לאחר בואה לצפת היו מגיעים גדולי רבני צפת, ובהם הרב שמואל הלר, לבקרה ולשמוע ממנה.

פעם אחת שמעה שיש בצפת מחלוקת בין חסידי חב"ד ובין חסידי פולין בגלל המנהגים השונים, ושלחה דיווח לצמח צדק. בתגובה שלח הצמח צדק סכום כסף, כדי להקים בית כנסת חב"ד. הוקם בניין בן שתי קומות. בקומה השנייה הייתה עזרת נשים ומרתף ששימש למקווה. הקמת בית הכנסת והמקווה החלו לבסס את יישוב קהילת חסידי חב"ד בצפת.

בשנת תרל"ו ואילך עמד בראש עדת חסידי חב"ד בצפת בנה הרביעי של מרת בילא, ר' אשר יחזקאל, בשנת תרס"ח החל בנו הרב ישעיה הורביץ למלא תפקידו, הוא כיהן בתפקידו עד שנת תרפ"ב אז נאלץ לעזוב לצורך פרנסת משפחתו, מאז משפחות רבות עזבו, אך נשארו בקהילת חב"ד מספר משפחות מחסידי חב"ד שדאגו בין השאר גם להחזקת בית הכנסת וגם לתחזוקתו.

בשנת תשכ"ג, כתב הרב ישעיהו הורוויץ לעורכי 'בטאון חב"ד' כי בית הכנסת עתיד להסגר, וכי יש לטכס עצה בנדון על מנת שהמקום יישאר. בשנת תשכ"ח, התחילה פעילות של מספר בחורים חב"דיים בעיר צפת בראשות הרב אברהם אייזנבך, כשבין פעולותיהם קיימו גם התוועדויות בבית הכנסת צמח צדק.

בשנת תש"ל פקדה את צפת סופת שלגים כתוצאה ממנה נגרם נזק כבד לבית הכנסת ועיריית צפת שלחה לאגודת חסידי חב"ד באה"ק הודעה כי בית הכנסת מיועד להריסה. בהוראת הרבי פעלו עסקני חב"ד בהם הרב אפרים וולף נגד ההריסה של המבנה.

באב תשל"ג נשלח על ידי הרבי מלובביץ' לישראל הרב אריה ליב קפלן. בין המשימות הראשונות שהטיל עליו הרבי היה לשקם את חורבות בית הכנסת "צמח צדק" בעיר, באופן שיהיה מוכן לתפילה לפני ראש השנה תשל"ד, הרב קפלן פנה לעירייה להשיג אישורים מתאימים, ולאחר התרוצצויות רבות כתב לרבי שעל פי החוק זה בלתי אפשרי שיהיה מוכן לראש השנה, והרב קפלן הציע שאולי יקימו במקום מאהל לתפילות, והרבי ענה: "דווקא בנין של קבע", הרב קפלן פנה לקבלן משה שלייפשטיין בבקשה לסיוע, האחרון אמר "שאם הרבי ביקש חייב להיות כך!", ובדרך לא דרך כשרבים מתושבי העיר נרתמו לעזור לשיקום, הצליחו לבנות את בית הכנסת באופן שכבר במוצאי שבת סליחות אמרו שם את הסליחות.

בנוסף לזה הקים באותו זמן הרב קפלן את כולל האברכים "צמח צדק" שהתחילו ללמוד בבית הכנסת האר"י האשכנזי בעיר ועם שיקום בית הכנסת, עברו ללמוד בבית הכנסת צמח צדק.

כיום מנהל את המקום שליח חב"ד הרב גבריאל מרזל, הפועל לחיזוק וביסוס המקום.

==קישורים חיצוניים== 
*מנדי שדה, [https://col.org.il/news/130390 נקודות ציון חב"דיות - בית הכנסת העתיק "צמח צדק" בצפת], אתר col, כ"ט בניסן תשפ"א
*זושא וולף, [http://www.teshura.com/teshurapdf/Kaplan-Volf%20-%20Teves%2025%2C%205769.pdf קריית חב"ד בצפת], מעמוד 38
*הרב מרדכי מנשה לאופר, [http://www.chabad.org.il/Magazines/Article.asp?ArticleID=12536&CategoryID=2078 צפת עיר הקודש], מתוך התקשרות מס' 1147

==הערות שוליים==
 

קטגוריה:צפת העתיקה
צמח צדק (צפת)
צמח צדק (צפת)
Let's Go Home Together

"Let's Go Home Together" הוא סינגל שהוקלט על ידי הזמרת-יוצרת הבריטית אלה הנדרסון בהשתתפות הזמר-יוצר הבריטי טום גרנן. השיר יצא לאור ב-19 בפברואר 2021, על ידי חברת התקליטים אסיילום רקורדס, כסינגל מתוך האלבום
Everything I Didn't Say.<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|19 בפברואר 2021
|הזרמת מוזיקה • הורדה דיגיטלית
|אסיילום רקורדס
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אלה הנדרסון
קטגוריה:דואטים
קטגוריה:שירים באנגלית
קטגוריה:סינגלים בהוצאת אסיילום רקורדס
ג'ון מקינלי

ג'ון מקינלי (באנגלית: John McKinley; ) היה סנאטור מטעם אלבמה ושופט בבית המשפט העליון של ארצות הברית.
==ראשית חייו==
ג'ון מקינלי נולד במחוז קאלפפר שבווירג'יניה. בינקותו עברה משפחתו לקנטקי. הוא למד משפטים בקריאה עצמית וב-1800 התקבל ללשכת עורכי הדין של קנטקי. עם הסמכתו ועד 1819 הוא עסק בעריכת דין בפרנקפורט. לאחר מכן הוא עבר להאנטסוויל שבאלבמה.
==קריירה==
בשנים 1820–1822 שימש מקינלי כחבר בית הנבחרים של אלבמה. ב-1826 הוא נבחר לסנאט של ארצות הברית, במקומו של הנרי צ'יימברס, שנפטר בעת כהונתו. הוא כיהן כסנאטור עד מרץ 1831. בשנים 1833–1835 הוא כיהן כחבר בית הנבחרים של ארצות הברית. ב-1837 הוא נבחר שוב לסנאט, אך כיהן רק מ-4 במרץ ועד להתפטרותו ב-22 באפריל, כאשר קיבל את מינויו של הנשיא מרטין ואן ביורן במינוי פגרה כשופט בבית המשפט העליון של ארצות הברית, כדי לאייש מושב חדש מתוך שניים בבית המשפט העליון שנוצרו על פי חוק של הקונגרס להגדלת מספר השופטים. ב-25 בספטמבר אותה שנה הוגש מינויו באופן רשמי וב-25 בספטמבר אושר המינוי על ידי הסנאט ומקינלי החל את כהונתו ב-9 בינואר 1838. מקינלי כיהן על כס השיפוט 14 שנים. הוא גם החזיק בבעלותו עבדים ובמפקד האוכלוסין של 1850 נרשמו בבעלותו 12 עבדים.

==מותו==
ג'ון מקינלי נפטר בלואיוויל ב-19 ביולי 1852, בגיל 72. על שמו נקרא יישוב באלבמה. במלחמת העולם השנייה נקראה על שמו אחת מאוניות ליברטי.

==קישורים חיצוניים==
* [https://www.fjc.gov/node/1384766 ג'ון מקינלי] באתר המדריך הביוגרפי של השופטים הפדרליים 
* 
* 
* 

==הערות שוליים==

קטגוריה:שופטי בית המשפט העליון של ארצות הברית
קטגוריה:חברי הסנאט של ארצות הברית מאלבמה
קטגוריה:סנאטורים חברי המפלגה הדמוקרטית
קטגוריה:חברי בית הנבחרים של ארצות הברית מאלבמה
קטגוריה:חברי בית המחוקקים של אלבמה
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1780
קטגוריה:אמריקאים שנפטרו ב-1852
מצלמת גוף

רוכב אופניים חובש [[קסדה ועליה מצלמת גוף, בסביבות 1987]]
מצלמת גוף על גופו של שוטר בריטי
מצלמת גוף היא מצלמה מסוג טכנולוגיה לבישה, המשמשת להקלטה, צילום, הסרטה וטכניקות אחרות. למצלמות גוף מגוון שימושים ועיצובים, והשימוש השכיח בהן הוא כחלק מציוד כוחות אכיפת החוק בכלל וכוחות משטרה בפרט. משטרת ישראל מגדירה מצלמת גוף כ"מצלמה הנישאת על גוף השוטר, והמתעדת התרחשויות בתיעוד חזותי וקולי".

שימושים אחרים כוללים צילומים לצורכי פנאי וחברה או ספורט (כולל רכיבה על אופניים), לצד שימושים בתחומי רפואה, בריאות, מסחר, עיתונות, כמו גם פעילויות צבא ומעקב סמוי. 
מחקרים מתפתחים על ההשפעה של מצלמות גוף בידי רשויות אכיפת החוק מצביעים על השפעה כלשהי של נוכחות המצלמה על שימוש בכוח ועל אמון הקהילה במשטרה.

מצלמות גוף מתוכננות לרוב לנשיאה באחד משלושה מיקומים: בגו, על קסדה, או על התקן מוגדר במשקפיים. חלק מההמלצות כוללות פונקציות סטרימינג בשידור חי, ואילו אחרות מבוססות על אחסון מקומי. 

"המרכז הלאומי למחקר, בדיקה והערכה של צדק פלילי", גוף במכון הלאומי לצדק של מחלקת המשפטים של ארצות הברית, ערך סקר שוק, בדבר מצלמות גוף במטרה לסייע לארגונים ברכישת מצלמת הגוף הטובה ביותר. הסקר דן בפונקציונליות, באופטיקה, יכולות השמע וטכנולוגיות ה-GPS של המכשירים, לצד קטגוריות נוספות. מחירן של מצלמות אלה נע בין כ-200 לכ-2,000 דולר אמריקני.

במצלמות לבישוֹת עושים שימוש משטרות וארגוני אכיפת חוק אחרים במגוון מדינות בעולם. המצלמות נועדו לשפר את האינטראקציה בין המשטרה לציבור. הדור הראשון של מצלמות גוף "מודרניות" לשימוש משטרתי הוצג בבריטניה בסביבות 2005, ומאז 2014 נעשה במצלמות אלה שימוש מסיבי בידי כוחות המשטרה ואכיפת החוק בארצות הברית, בעיקר כדי להגביר את השקיפות ואת האחריות המשטרתית. 

בישראל השיקו בשנת 2016 השר לביטחון הפנים גלעד ארדן ומפכ"ל המשטרה רוני אלשיך מיזם למצלמות גוף במשטרת ישראל, במהלכו הוחלט לצייד כ-8,000 שוטרים ושוטרות במצלמות גוף עד 2019. במהלך תקופת ניסיון שתמה בראשית 2017, בוצע מחקר מלווה שבחן את השפעת המצלמות על שוטרים ואזרחים. המחקר הוכיח כי בתחנות משטרה בהן חל פיילוט זה, נרשמה ירידה בת כ-35% בתלונות ציבור. בנוסף, נמצא כי מצלמות הגוף היו כלי משמעותי בשקיפות של פעילות משטרת ישראל, וגורם מרסן של כלל המעורבים בהתחככויות בין שוטרים לאזרחים ובהפחתת אלימות משטרתית.

== קישורים חיצוניים ==

* [http://files7.design-editor.com/91/9152277/UploadedFiles/052CA48A-9394-80E9-FDD0-9CD146506FA8.pdf השימוש במצלמות גוף במשטרת ישראל], נוהל מבצעי של משטרת ישראל, עודכן לאחרונה ב-5 באפריל 2020
* 
* 
* 

== הערות שוליים ==

גוף
Shackle code

shackle code היא מערכת הצפנה להעברה של מספרים, ששימשה בתקשורת רדיו בשדה הקרב את הכוחות המזוינים של ארצות הברית וכוחות הביטחון של רודזיה בעבר. לכל אחת מאותיות האלף-בית האנגלי הוקצה ערך מספרי, למספר יכולות להיות מוקצות מספר אותיות. ההקצאה שונתה בתדירות גבוהה והצריכה הפצת קודים מסוכמים לכל צד מראש. כאשר כוח רצה להעביר מסר, הוא שידר "SHACKLE" ואז נאמרה ספרה (או צירוף ספרות) סוף המילה סומנה במילה "UNSHACKLE".

במהלך מלחמת העולם השנייה, הצפנה ופיענוח של הקוד לקחו זמן רב, ולכן לעיתים במהלך הקרב, חיילים שדרו מידע לא מוצפן. כאלטרנטיבה השתמשו גם בדוברי קוד נאוואחו.<ref name="Nez"></ref>

== ראו גם ==
* פנקס חד-פעמי

== לקריאה נוספת ==
* Cox, Robert Jon. "Talk Between Ships". The Battle Off Samar: Taffy III at Leyte Gulf (באנגלית). בדיקה אחרונה ב-7 באוקטובר 2020.  

== הערות שוליים ==

קטגוריה:ספרות (מתמטיקה)
קטגוריה:הצפנה
קטגוריה:דפים עם תרגומים שלא נסקרו
קרחון קוסמונט

קרחון קוסמונט (באנגלית: Cosmonette Glacier) הוא קרחון יובלי בהרי הצלב הדרומי, באזור חוף בורכגרווינג של ארץ ויקטוריה, שבאנטארקטיקה.

הקרחון זורם לכיוון מזרח, מהצד הצפוני של גבעות דיילי.

קרחון קסמונט נשפך אל קרחון אוויאייטור.

== היסטוריה ==
=== מקור השם ===

שמו של הקרחון ניתן לו על ידי הקבוצה הצפונית (northern party) של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1962–1963.

שם זה ניתן על מנת לציין את האישה הקוסמונאוטית הראשונה.

שם זה קשור לשמות של קרחונים סמוכים (שמות העוסקים בתעופה וחלל): קרחון קוסמונאוט, קרחון אירונאוט, קרחון אוויאייטור כל קרחונים אלה הם יובלים של קרחון אוויאייטור.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:3197 קרחון קוסמונט] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20682 קרחון קוסמונט] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113057 קרחון קוסמונט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3024&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קוסמונט] באתר הגאזט האנטארקטי המשווה SCAR של ממשלת אוסטרליה
* [https://www.geographic.org/geographic_names/antname.php?uni=3197&fid=antgeo_105 תצלום לוויין של אזור קרחון קוסמונט]
* [https://www.mindat.org/feature-6631536.html קרחון קוסמונט] באתר mindat

== הערות שוליים ==

קוסמונט
קוסמונט
הפועל מרמורק (כדורגל נשים)

הפועל מרמורק רחובות רחלי הייתה קבוצת כדורגל נשים וחלק ממועדון הפועל מרמורק, ששיחקה בליגת העל בכדורגל נשים. הקבוצה נוסדה בשנת 1998 עם הקמת ליגת הנשים בארץ ושיחקה בליגה הבכירה עד להפסקת פעילותה על ידי ההתאחדות בשנת 2010.
בשנת 2017 נפטרה אוהדת קבוצת הגברים הפועל מרמורק, רחלי שרעבי, והוחלט לקרוא על שמה את מועדון הנשים שהוקם מחדש ב-2018. הקבוצה שיחקה בליגה הלאומית שלוש עונות ולאחר מכן העפילה לליגת העל, בסיום עונת 2020/2021. לאחר עונה אחת בליגת העל התפרקה הקבוצה לאחר שלא הצליחה להעמיד קבוצה ולעבור בבקרה התקציבית.

==בליגה==
הקבוצה לקחה חלק בליגת הנשים מהקמתה בעונת 1998/1999. הישג השיא שלה היה בעונת 2004/2005 כשסיימה רביעית בפלייאוף העליון.

בעונת 2006/2007 סיימה אחרונה בליגה והייתה אמורה לרדת לליגה השנייה אך כיוון שכל קבוצות הליגה השנייה התפרקו שיחקה גם בעונה העוקבת בליגה הראשונה. בדיעבד הסתבר כי הקבוצה קנתה את מקומה בליגה הראשונה והוחלט על פירוק הקבוצה וענישת הבעלים של המועדון.

עד לפירוקה המשיכה הקבוצה לשחק בליגה הראשונה (והיחידה בתקופה זו) וסיימה בשלוש העונות במקום האחרון כשבעונות 2007/2008 ו-2008/2009 לא הצליחה להשיג אפילו נקודת ליגה אחת.

הקבוצה הוקמה מחדש והצטרפה לליגה הלאומית החל מעונת 2018/2019 ובסוף עונת 2020/2021 סיימה ראשונה ועלתה לליגת העל.

בעונת 2021/2022, לאחר מאבק ארוך וצמוד בתחתית הטבלה, הצליחה הקבוצה לנצח במחזור האחרון את האלופה הנכנסת, מ.ס. קריית גת, ולהישאר בליגה. למרות זאת, המועדון לא הצליח להעמיד קבוצה לעונה הבאה וסגר את קבוצת הנשים.

==תארים==
* אליפות הליגה הלאומית: 1
** 2020/2021

==קישורים חיצוניים==

* 
* 

== הערות שוליים ==

קטגוריה:קבוצות כדורגל נשים ישראליות
קטגוריה:רחובות: מועדוני ספורט
מונסטרישץ'

מונסטרישץ (באוקראינית: Монастириська, בפולנית: Monasterzyska, ביידיש: מאנאסטריטש) היא עיירה ויחידה מנהלית במחוז טרנופול, אוקראינה. כיום אוכלוסיית העיירה מונה 5,380 איש ורוב תושביה אוקראינים. קדם מלחמת העולם השנייה, עת הייתה העיירה תחת שלטון הרפובליקה הפולנית השנייה, חלק נרחב מאוכלוסייתה הייתה יהודית. במהלך מבצע ברברוסה העיירה הושמדה ונבנתה מאוחר יותר בתוך הרפובליקה הסובייטית הסוציאליסטית האוקראינית.

== היסטוריה ==
ההתיישבות המקומית הוכרה בתור עיירה עצמאית בשנת 1454 כאשר הוזכרה לראשונה על כתב בזכויות מגדבורג. הכרה זאת בהתיישבות של מונסטרישץ' התרחשה בתקופת ממלכת פולין, מאוחר יותר האיחוד הפולני-ליטאי. העיירה הייתה מעורבת בסדרת קרבות במהלך מרד חמלניצקי; מרד של קוזאקים נגד שלטון האיחוד הפולני-ליטאי. העיר הייתה אחד ממושביה הרשמיים של משפחת פוטוצקי; משפחת אצולה פולנית. לאחר חלוקת פולין סופחה העיירה לתוך גליציה בתוך האימפריה האוסטרית, מאוחר יותר האימפריה האוסטרו-הונגרית. העיירה עברה ידיים מספר פעמים במהלך מלחמת העולם הראשונה ואף נכללה בתוך הרפובליקה העממית של מערב אוקראינה, מדינה קצרת ימים.

עם סיום המלחמה הפולנית-סובייטית היא סופחה רשמית לתוך הרפובליקה הפולנית השנייה. ערב פלישת גרמניה הנאצית לפולין הייתה אוכלוסיית העיירה מחולקת בין 1,310 יהודים, 1,741 נוצרים-קתולים ממוצא פולני ו-408 קתולים מזרחיים ממוצא אוקראיני. כמו כן היה גם מיעוט של גרמנים והונגרים. עם פלישת ברית המועצות לפולין סופחה העיירה לתוך ברית המועצות. במהלך מבצע ברברוסה והכיבוש הגרמני שנמשך עד 1944, העיירה הפכה לתל חורבות. רוב תושביה היהודים של העיירה נספו במהלך שואת יהודי פולין. בשנת 1943 עברו כוחות פרטיזנים תחת סידור קובפק בקירוב לחורבות העיירה. בשנת 1944 הצבא האדום כבש מחדש את אזור העיירה ולאחר המלחמה שב האזור לשלטון הרפובליקה הסובייטית הסוציאליסטית האוקראינית. במהלך מבצע ויסלה בשנת 1947 בוצעה העברת אוכלוסין בכפיית המשטר הסובייטי לעבר חבל גליציה ומתיישבים חדשים החלו בבנייה המחודשת של העיירה. עם התפרקות ברית המועצות העיירה עברה לידי שליטת אוקראינה הריבונית.

== היום ==
בעיירה ממוקם בית העלמין הקתולי הגדול ביותר בחבל פודוליה, חלקו מוקדש לזכר הנופלים במהלך מרד ינואר; מרד פולני מזוין וכושל שהתרחש נגד שלטון האימפריה הרוסית בשנת 1863. העיירה משתרעת על 14.7 קילומטרים רבועים. בשנת 1884 הוקמה מסילת הרכבת איוונו-פרנקיבסק - ירמולינצי (אנ') אשר עברה דרך העיירה ותרמה לפיתוח המשק התעשייתי בתוכה. מסילת הרכבת פועלת עד היום ומקשרת בין הערים ובין מונסטרישץ'. העיירה מהווה את מרכז השטח הקהילתי של מונסטרישץ', יחידה מנהלית בתוך פלג צ'ורטביק במחוז טרנופול במערב אוקראינה. הורצי ספרין, איש ספרות וקומיקאי יהודי-פולני, נולד וגדל במונסטרישץ'. יהודים תושבי העיר שעלו ארצה לארץ ישראל חיברו בשנת 1974 לכתיבת ספר אודות העיירה ותולדותיה.

== לקריאה נוספת ==
* ספר מונסטרישץ (נכתב בידי עולים ממונסטרישץ'), 1974

== קישורים חיצוניים ==

* [https://www.google.com/maps/place/מונסטרישץ',+מחוז+טרנופיל,+אוקראינה/@48.9505549,25.3445154,10z/data=!4m5!3m4!1s0x4730fc809f773627:0x54fdba364d815b35!8m2!3d49.0891571!4d25.1628113 מונסטרישץ' (Монастириська)] - קישור מיקום בגוגל מפות.

קטגוריה:מחוז טרנופול: ערים
קטגוריה:יהדות פולין
קטגוריה:יהדות אוקראינה
קטגוריה:גליציה
מזראטי MC20

מזראטי MC20 (באנגלית: Maserati MC20) היא מכונית-על במרכב קופה, שמיוצרת על ידי מזראטי משנת 2020. היא הוצגה באיטליה בספטמבר 2020. ה-MC20 מבוססת על המזראטי MC12 שהוצגה בשנת 2004, אך אינה מיועדת למרוצים כמו ה-MC12.

== עיצוב ==
העיצוב דומה ומבוסס על ה-MC12 אך כולל מידות קטנות יותר ועיצוב מודרני הפגושים עוצבו מחדש ומידות הגלגלים הוגדלו. עיצוב הפנים כולל מושבים מעור בצבע שחור-כחול לוח מחוונים דיגיטלי בקוטר 10 אינצ'ים.

== מפרט טכני ==
ה-MC20 כוללת מנוע טווין טורבו בנזין V6 צילנדרים בנפח 3.0 ליטרים המספק כ-630 כוחות סוס ב-7,500 סיבובים לדקה ומומנט כוח מרבי של 73.7 קילוגרם כוח בין 3,000-5,500 סיבובים לדקה. תיבת הילוכים כפולת מצמדים בעלת שמונה הילוכים. היא מאיצה מ-0 ל-100 קילומטרים לשעה בתוך 2.9 שניות ומגיעה למהירות מרבית של 325 קילומטרים לשעה.

== מזראטי MC20 צ'ילו ==
היא גרסת הקבריולה ל-MC20 שנחשפה ב-26 במאי 2022<ref></ref>. היא כוללת את אותה מערכת הנעה אך נתון התאוצה עלה ל-3.0 שניות במקום 2.9 שניות ב-MC20 הרגילה. מזראטי התקינה בדגם גג מתקפל שרובו מורכב מזכוכית עם שקיפות המשתנה בלחיצת כפתור, לחיצה על כפתור אחר תפתח את הגג חשמלית בזמן של 12 שניות בלבד. הגג המתקפל מוסיף כ-65 ק"ג המעמידה את המשקל העצמי של הדגם על 1,540 ק"ג.

== גלריה ==
<gallery widths="220" heights="135">
קובץ:Maserati MC20 Milano 2.jpg|מבט אחורי
קובץ:Maserati MC20 IMG001.jpg|מבט קדמי
קובץ:Maserati Mc20.jpg|מבט כללי
</gallery>

== קישורים חיצוניים ==

* 
*
*ג'ון מהוני, [https://www.autoexpress.co.uk/maserati/mc20/353762/new-maserati-mc20-2021-review 2021 סקירה חדשה של מזראטי MC20], באתר [https://www.autoexpress.co.uk אוטו אקספרס], 14 במאי 2021

== הערות שוליים ==

קטגוריה:מזראטי
קטגוריה:מכוניות על
קטגוריה:מכוניות קופה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2020
איגוד העיתונאים של מקדוניה

איגוד העיתונאים של מקדוניה (במקדונית: Здружението на новинарите на Македонија; בראשי תיבות: AJM) הוא האיגוד הרשמי של עיתונאים מקצועיים במקדוניה הצפונית. האיגוד חבר באיגוד העיתונאים הבין-לאומי . נשיא האיגוד הראשון היה מיטו הצ'יבילייב . נשיא האיגוד הנוכחי הוא העיתונאי נאסר סלמני.<ref></ref> האגודה מעניקה מדי שנה את פרס העיתונאות "מיסירקוב".<ref></ref>

האיגוד הוקם ב-17 בפברואר 1946, בסקופיה, בשם "איגוד העיתונאים המקצועיים של הרפובליקה העממית של מקדוניה", לאחר מפגש של מספר עיתונאים מהעיתונים "נובה מקדוניה", "טרודבניק", "אדינסטבו", רדיו סקופיה וסוכנות הידיעות טאניוג. האספה המכוננת של האיגוד נפתחה על ידי העורך הראשי של "אדינסטבו", דימיטר מיטרב . באספה המוכננת, האיגוד קיבל ברכות ממספר איגודים, ביניהם איגוד העיתונאים של יוגוסלוביה, איגוד העיתונאים של קרואטיה ואיגוד העיתונאים של סרביה. באותה אספה, האיגוד קיבל ברכות משר המשפטים של יוגוסלביה, פאבל שתב, שנבחר לחבר כבוד של האיגוד, וממשורר ונקו מרקובסקי .

== קישורים חיצוניים ==
* 

== הערות שוליים ==

קטגוריה:איגודים עיתונאיים
קטגוריה:מקדוניה הצפונית
Too Young to Be Sad

Too Young to Be Sad (בתרגום חופשי: צעירה מכדי להיות עצובה) הוא המיני-אלבום השני של הזמרת-יוצרת הקנדית טייט מקריי. המיני-אלבום יצא לאור ב-26 במרץ 2021 על ידי חברת התקליטים RCA רקורדס. מתוך המיני-אלבום יצאו חמישה סינגלים.

==רקע והכרזה==
לאחר צאת מיני-אלבום הבכורה שלה All the Things I Never Said, סיפרה מקריי כי החלה לעבוד על המיני-אלבום הבא שלה בפברואר 2020, והזכירה כי היא נמצאת בתהליך בחירת השירים למיני-אלבום, שתוכנן לצאת לפני סוף השנה.<ref></ref> עם זאת, עקב מגפת הקורונה התאפשר למקריי לערוך מספר מפגשי כתיבה וירטואליים, שעזרו בתהליך יצירתו של המיני-אלבום.<ref></ref> לבסוף, צאתו נדחתה לשנת 2021.<ref></ref> במרץ 2021 נודע שהוא עומד לצאת, לצד השתתפותה של מקריי ב"אפל מיוזיק: הבא".<ref></ref> כל שיר במיני-אלבום עוסק במערכות יחסים כושלות ושברון לב. מקריי התקשתה לבחור שם למיני-אלבום, מכיוון שהיא רצתה לסתור את המשמעות של השירים בהם הוא עוסק, אך רצתה להדגיש כמה נושאים שחשובים לה. היא דיברה על כך בהרחבה בהמשך. כל השירים במיני-אלבום נכתבו על ידי מקריי, ומחצית מתוכם נכתבו במהלך הסגר שאירע במגפת הקורונה.<ref></ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|26 במרץ 2021
|הורדה דיגיטלית • הזרמת מוזיקה
|RCA
|style="text-align:center;"|<ref></ref>
|-
|}

==קישורים חיצוניים==

== הערות שוליים ==

קטגוריה:מיני-אלבומים מ-2021
קטגוריה:אלבומי טייט מקריי
קטגוריה:מיני-אלבומים באנגלית
קטגוריה:אלבומי זהב בקנדה
קטגוריה:מיני-אלבומי חברת RCA רקורדס
מלאדן איוואנוב

מלאדן איוואנוב (באנגלית: Mladen Ivanov; בבולגרית: Младен Иванов{{כ}}; 22 בינואר 1923 – 6 במרץ 2012) היה חסיד אומות העולם ממחוז סופיה, שבבולגריה.

== ביוגרפיה ==
מלאדן איוואנוב נולד בשנת 1923 והתגורר עם הוריו בלב הרובע היהודי בסופיה. הוא דיבר לדינו והרגיש חלק בלתי נפרד מהאוכלוסייה היהודית שאיתה גדל. ידיד אמיתי ונאמן של יהודים, נודע כ"מגן הגטו". אביו היה הבעלים של הפאב המקומי והוא ואחיו היו חברים יהודים רבים. ביתם היה תמיד פתוח ליהודים.

== פועלו בזמן השואה ==
אנשים רבים מצאו מקלט זמני בבית איוואנוב, במשך ימים או שבועות בכל פעם. פעמים רבות הוא מנע באופן אישי התקפות פיזיות על יהודים וניהל יהודים שברחו ממחנות עבודה למקומות מקלט. איוונאוב עזר בהכנת ניירות שווא ושמר על קשר עם המסתתרים. בין אלו שמעזרו באיוואנוב היו ליאון מרדכי ואביו מאיר רוזנפלד, אליה ס 'סליקטאר, פרימו סינטו ויוסף לוי. בשנת 1943 נעצר איוואנוב והואשם על ידי בית משפט צבאי בגין הצגת מסמכים כוזבים לאישה יהודייה. המסמכים הללו אפשרו לה לחיות בסופיה, דבר שהיה אסור על יהודי בולגריה. עונש המאסר בן השנתיים קוצר עם שחרור בולגריה. חבריו כינו אותו בשם "מגן" שהיה תמיד מגן עליהם מפני אנשים רעים כגון נאצים או פאשיסטים.

== לאחר מלחמת העולם השנייה ==
לאחר המלחמה התחתן איוואנוב עם בוצ'ה בוכור אלקלעי (בבולגריה יש 2 שמות משפחה הראשון אישי השני שם אביה והשלישי משפחה) והזוג עלה לישראל בשנת 1989.

==הכרה והנצחה==
ב-11 בפברואר 1991 הוכר מלאדן בתור חסיד אומות העולם על ידי יד ושם.

בעקבות עדויות שמסרו ניצולים, הכיר יד ושם במלאדן איונאוב כחסיד אומות העולם. שמו נכתב בקיר הכבוד.
ב-1993 זכה לאות יקיר העיר תל אביב-יפו.

בבולגריה הוקם פסל לזכרו של חסיד אומות העולם. הוא נקבר ב מתחם חסידי אומות עולם בבית העלמין קריית שאול.

== קישורים חיצוניים ==

*[https://righteous.yadvashem.org/?search=mladen%20ivanov&searchType=righteous_only&language=en&itemId=4015361&ind=0 מלאדן איוונוב], באתר יד ושם
*[https://www.24chasa.bg/ojivlenie/article/6826296 כתבה מאתר בבולגריה ], באתר https://www.24chasa.bg
*[https://vimeo.com/user11517065/review/523850822/be84502f18 תיעוד של מלאדן בסרט וידאו מאת הבמאי גקי קופורטי], באתר Vimeo
*[https://sofia.bg/news-archive-2017/-/asset_publisher/g0M0ZyT89hlj/content/kmet-t-fand-kova-ucastva-v-v-v-zpomenanie-na-zertvite-na-holokosta/pop_up?_101_INSTANCE_g0M0ZyT89hlj_viewMode=print&_101_INSTANCE_g0M0ZyT89hlj_languageId=bg_BG כתבה באתר מקומי בבולגריה לטקס שנעשה ב-2017 לזכר יהודי סופיה וחסידי אומות עולם מבולגריה], באתר sofia.bg
*[https://duma.bg/?go=news&p=detail&nodeId=8404 כתבה באתר בבולגריה] באתר duma.bg
*[http://alef-bg.org/младен-иванов-влиза-в-затвора-за-фалши/ מרכז לשיתוף פעולה יהודי בולגרי], באתר alef-bg.org

== הערות שוליים ==

2021 04
קטגוריה:בולגרים חסידי אומות העולם
קטגוריה:יקירי תל אביב-יפו לשנת 1993
קטגוריה:עולים בשנות ה-1980
קטגוריה:ילידי 1923
קטגוריה:ישראלים שנפטרו ב-2012
ברין כריסטופר

ברין כריסטופר (באנגלית: Bryn Christopher; נולד ב-8 בנובמבר 1985) הוא זמר-יוצר בריטי.

== קריירה מוזיקלית ==
=== תחילת הקריירה ===
כריסטופר תמך בסיבוב ההופעות של איימי ויינהאוס בסוף 2007, בעודו עדיין לא היה מוכר יחסית. הוא גם תמך במוזיקאי האמריקאי, רהסאן פטרסון , בקפה הג'אז בלונדון. כריסטופר הוחתם על ידי סוכנות ויליאם מוריס . הוא כתב, יחד עם כריס ברייד וקרל פולק, את הסינגל "Don't Call This Love" של ליאון ג'קסון . ב-2008, כריסטופר הופיע בסיבוב ההופעות "Growing Pains", של מרי ג'יי בלייג' באירופה.

=== "The Quest" ===
הסינגל הראשון של כריסטופר, "The Quest", יצא ב-8 ביוני 2008 על ידי פולידור רקורדס. הסינגל נשען על הניסיון האישי של אחיו כחייל שהוצב בבצרה. שנתיים לאחר הוצאת השיר, אחיו ייפצע באפגניסטן, ויאבד את שתי רגליו. השיר "The Quest" הובלט בסצנת הסיום של העונה הרביעית של האנטומיה של גריי. צולם וידאו קליפ לשיר לרגל קידום העונה החמישית של התוכנית, עם סצינות של כריסטופר שר בלונדון, יחד עם מספר סצנות מהתוכנית. השיר הוצג גם בפרק של הדרמה הבריטית, Waterloo Road .

השיר כוסה על ידי גרגורי לפס ברוסית, ונהפך לגרסה פופולרית.

כריסטופר הפיק, יחד עם ג'ראד רוג'רס ומידי מאפיה , את האלבום הראשון שלו, My World. האלבום יצא בספטמבר 2008 על ידי סטאקס רקורדס .

הסינגל השני של האלבום, "Smilin", שיצא ב-2 בספטמבר 2008, הגיע למקום 31 במצעד הסינגלים הבריטי. הסינגל השלישי של האלבום, "Fearless", שיצא ב-18 בינואר 2009, לא הצליח להופיע באף מצעד. הסינגל האחרון של האלבום, "Taken Me Over", שיצא ב-4 באוגוסט 2009, לא הצליח להופיע באף מצעד.

כריסטופר עזב אז את פולידור רקורדס, וחתם אצל גפן רקורדס.

=== הופעות בפסטיבלים ===
באפריל 2007, כריסטופר הופיע בצפון לונדון, ולאחר מכן הופיע בבר סוהו רביו, בלונדון. ב-2008, הוא הופיע בפטסיטבל ויירלס בהייד פארק, לונדון, יחד עם אמנים אחרים, כמו ג'יי זי. הוא גם הופיע בפסטיבל גלסטונברי, T in the Park , אוקסג'ן ופסטיבל וי .

=== 2010–הווה ===
כריסטופר היה אחד מכותבי השיר "Out the Blue" של סאב פוקוס, שיצא ב-27 באפריל 2012. הוא היה אחד מכותבי השיר "Superstar" של קנייף פארטי . ב-2015, הוא היה אחד מכותבי השיר "City Lights" של Culture Shock . הוא הוציא, יחד עם סיגלה, את השיר "". השיר הגיע למקום השלישי במצעד הסינגלים הבריטי. הוא גם היה אחד מכותבי השיר "Came Here for Love" של סיגלה ואלה אייר. השיר הגיע למקום ה-6 במצעד הסינגלים הבריטי, והופיע כשיר הרשמי של מצעד הגאווה בלונדון .

ב-21 באוגוסט 2020, הוציא, יחד עם פליקס ין וניאה, את הסינגל "No Therapy".

== I See Monstas ==
ב-2012, כריסטופר, בשם הבדוי סקאר, הקים, יחד עם המפיקים רוקי מוריס ורופיו סאנדילנדס, הרכב מוזיקה אלקטרונית בשם MONSTA, ששמה, לאחר מכן, שונה ל-"I See Monstas" ב-2013. השיר הראשון של ההרכב, "Holdin' On", הגיע למקום ה-48 במצעד הסינגלים הבריטי.

== דיסקוגרפיה ==
* 2008: My World

== קישורים חיצוניים ==

== הערות שוליים ==

קטגוריה:זמרים-יוצרים בריטים
קטגוריה:זמרים בריטים
קטגוריה:פזמונאים בריטים
קטגוריה:אמני גפן רקורדס
קטגוריה:בריטים שנולדו ב-1985
אלברטו ספאטה

אלברטו דה חסוס ספאטה אוריולה (בספרדית: Alberto de Jesús Zapata Urriola; נולד ב-28 בפברואר 1979) הוא כדורגלן עבר פנמי, ששיחק בעמדת החלוץ.

==קריירת מועדונים==
ספאטה התחיל את הקריירה שלו בקבוצת הכדורגל ריאל אספניה ההונדורסית, ממנה עבר לווידה, אותה עזב בדצמבר לאחר שטען כי המועדון לא שילם לו את שכרו. בשנת , הא חתם בטאורו מליגת העל הפנמנית. כעבור שנה הושאל לטקוס מהליגה המקסיקנית השנייה וחזר לטאורו בסיום העונה. בהמשך, שיחק בצ'וריו, אליאנסה פנמה סיטי, קלוב אולימפיה, מוניסיפל ולנסיה וסן פרנסיסקו.

ב-1 בפברואר 2009, ספאטה חתם במכבי נתניה מליגת העל. ב-23 בפברואר, ספאטה ערך את הופעת הבכורה שלו בקבוצה בניצחון 1-2 נגד בית"ר ירושלים. ב-25 באפריל, הוא הבקיע את שער הבכורה שלו בקבוצה בניצחון 0-1 נגד הפועל פתח תקווה. בקיץ , חזר לאל סלוודור וחתם באליאנסה.

עד לפרישה, ספאטה שיחק בסן פרנסיסקו, ספורטינג סן מיגליטו ואתלטיקו נסיונל.

==קריירה בינלאומית==
ספאטה ערך את הופעת הבכורה שלו בנבחרת פנמה, במשחק ידידות, בו ניצחה פנמה 1-4 את . ב-21 ביוני, ספאטה הבקיע את שער הבכורה שלו בנבחרת בניצחון 0-2 נגד .

==קישורים חיצוניים==

== הערות שוליים ==

קטגוריה:כדורגלנים פנמים
קטגוריה:קשרי כדורגל פנמים
קטגוריה:חלוצי כדורגל פנמים
קטגוריה:כדורגלני טאורו
קטגוריה:כדורגלני קלוב אולימפיה
קטגוריה:כדורגלני סן פרנסיסקו
קטגוריה:כדורגלני מכבי נתניה
קטגוריה:כדורגלני אתלטיקו נסיונל
קטגוריה:כדורגלני נבחרת פנמה
קטגוריה:כדורגלנים זרים בישראל
קטגוריה:ספורטאים זרים בהונדורס
קטגוריה:ספורטאים זרים בפרגוואי
קטגוריה:ספורטאים פנמים בארצות הברית
קטגוריה:ספורטאים פנמים בישראל
קטגוריה:ספורטאים זרים באל סלוודור
קטגוריה:פנמים שנולדו ב-1979